Diari Oficial de la Generalitat Valenciana


Sumari del DOGV 6972, del 25-02-2013 (2013/1901)

RESOLUCIÓ de 14 de febrer de 2013, del conseller de Governació i Justícia, en la seua condició de titular del protectorat de fundacions de la Comunitat Valenciana, per la qual es nomenen membres de la comissió gestora de la fundació de caràcter especial procedent de la Caixa d'Estalvis del Mediterrani.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6972

Data del DOGV
:   25-02-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/1901


Data del document
:   14-02-2013

Organisme emissor
:   Conselleria de Governació i Justícia

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Governació i Justícia

RESOLUCIÓ de 14 de febrer de 2013, del conseller de Governació i Justícia, en la seua condició de titular del protectorat de fundacions de la Comunitat Valenciana, per la qual es nomenen membres de la comissió gestora de la fundació de caràcter especial procedent de la Caixa d'Estalvis del Mediterrani. [2013/1901]  
La Llei 9/2012, de 14 de novembre, de Reestructuració i Resolució d'Entitats de Crèdit, vigent des de 15 de novembre de 2012, modifica, per mitjà de la seua disposició final tercera, els articles 5 i 6 del Reial Decret Llei 11/2010, de 9 de juliol, d'òrgans de govern i altres aspectes del règim jurídic de les caixes d'estalvi, alhora que afig al mencionat Reial Decret Llei una nova disposició transitòria novena.  
L'esmentada disposició transitòria novena assenyala que les caixes d'estalvis que, en el moment de l'entrada en vigor d'esta llei, porten incurses en causa legal de transformació un període superior als cinc mesos, quedaran automàticament transformades amb dissolució de tots els seus òrgans i baixa en el registre especial d'entitats de crèdit del Banc d'Espanya; règim l'aplicació del qual es preveu igualment per a les caixes d'estalvis que hagen iniciat amb anterioritat a la mencionada data el procés de transformació en fundació de caràcter especial.  
El mencionat Reial Decret Llei 11/2010 regula, en el seu títol IV, l'exercici indirecte de l'activitat financera i règim de transformació de les caixes d'estalvis, i conté els articles 5 i 6 en la seua redacció donada per l'esmentada Llei 9/2012.  
En concret, l'article 6 del mencionat reial decret llei disposa, en el seu apartat 2, paràgraf tercer, que transcorregut el termini de cinc mesos sense que s'haja executat l'esmentada transformació, es produirà la dissolució directa de tots els òrgans de la caixa d'estalvis i la baixa en el registre especial d'entitats de crèdit del Banc d'Espanya, i el protectorat corresponent nomenarà una comissió gestora de la fundació de caràcter especial, als efectes d'aprovar els Estatuts, nomenar el patronat, fixar si és el cas el règim que corresponga per a l'amortització immediata de les quotes participatives que no tinguen dret de vot i adoptar tots els actes o acords que siguen necessaris per a materialitzar la transformació ocorreguda, en compliment de la normativa estatal i autonòmica aplicable.  
Afig l'apartat 3, paràgraf 2, de l'esmentat article 6, que les fundacions de caràcter especial a què es referix este reial decret llei gaudiran de personalitat jurídica des de la inscripció de l'escriptura pública de la seua constitució en el corresponent registre. Les fundacions de caràcter especial es regiran per este reial decret llei i la normativa que el desplega. Supletòriament, serà aplicable la normativa en matèria de fundacions.  
Quant a l'entitat Caixa d'Estalvis del Mediterrani (CAM) i Banc CAM, SA, el Boletín Oficial del Estado número 176, de 23 de juliol de 2011, va publicar la Resolució de 22 de juliol de 2011, del Banc d'Espanya, relativa a l'Acord de la Comissió Executiva de la mateixa data, adoptat en aplicació del que disposa l'article 7 del Reial Decret Llei 9/2009, de 26 de juny, sobre reestructuració bancària i reforçament dels recursos propis de les entitats de crèdit, que declarava la procedència de la reestructuració ordenada d'aquella, amb intervenció del Fons de Reestructuració Ordenada Bancària, i va designar este com a administrador provisional.  
No obstant això, el Boletín Oficial del Estado número 282, de 23 de novembre de 2012, publicava la Resolució de 20 de novembre de 2012, del Banc d'Espanya, relativa al nou acord de la seua comissió executiva de la mateixa data, pel qual s'acordava el cessament de la mesura de substitució provisional de l'òrgan d'administració de la Caixa d'Estalvis del Mediterrani.  
D'altra banda, la Generalitat té competència exclusiva en matèria de fundacions, l'àmbit principal d'actuació de la qual és la Comunitat Valenciana, a l'empara del que establix l'article 49.1.23a de l'Estatut d'Autonomia de la Comunitat Valenciana.  
Així doncs, la Llei 8/1998, de 9 de desembre, de Fundacions de la Comunitat Valenciana, en l'article 28, destaca que el Protectorat és l'òrgan administratiu de la Generalitat que exercix les funcions que li atribuïx la legislació vigent respecte de les fundacions inscrites en el Registre de Fundacions de la Comunitat Valenciana, d'acord amb el que s'establisca reglamentàriament.  
En este sentit, el Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, establix en l'article 2 que el Protectorat de les Fundacions de la Generalitat s'exercix per la conselleria competent en matèria de fundacions, i la titularitat d'este correspon al conseller, sense perjuí de les facultats de delegació o desconcentració.  
Finalment, el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, declara en l'article 1 que la Conselleria de Governació i Justícia és el departament del Consell a què correspon exercir les competències en matèria de fundacions.  
En virtut d'això, fent ús de les competències legalment atribuïdes, resolc:  
  
Primer  
Nomenar com a membres de la Comissió Gestora de la Fundació de caràcter especial procedent de la Caixa d'Estalvis del Mediterrani:  
  
- Manuel Rodríguez Murcia  
- Manuel Peláez Castillo  
- Matías Pérez Such  
- Irene Bajo García  
- Luis Boyer Cantó  
  
Segon  
El referit nomenament produirà efectes a partir de la data d'esta resolució i tindrà vigència fins que es materialitzen totes les actuacions que, per a l'esmentada Comissió, preveu l'article 6.2.2 del Reial Decret Llei 11/2010, de 9 de juliol, d'òrgans de govern i altres aspectes del règim jurídic de les caixes d'estalvi, sense perjuí de la possibilitat que el titular del Protectorat, d'ofici o a instàncies dels altres membres de la Comissió Gestora, durant este procés, puga separar del càrrec a qualsevol dels membres de la Comissió Gestora i procedir, si és el cas, al nomenament de les persones que el substituïsquen fins al compliment efectiu per la Comissió del mandat legal conferit en el mencionat Reial Decret Llei.  
  
Tercer  
En l'exercici de les seues funcions, la Comissió Gestora haurà d'observar el que establix la legislació en matèria de fundacions, estatal i autonòmica, i en el Reial Decret Legislatiu 1/1997, de 23 de juliol, del Govern Valencià, pel qual s'aprova el text refós de la Llei sobre Caixes d'Estalvis, en especial allò que s'ha assenyalat en el seu títol I, capítol III, així com allò que s'ha previngut en qualsevol altra normativa general o sectorial que resulte de pertinent aplicació.  
  
Quart  
Esta resolució serà objecte de notificació als membres de la Comissió Gestora, relacionats en l'apartat primer d'esta resolució, i de publicació en el Diari Oficial de la Comunitat Valenciana.  
  
  
Quint  
Contra esta resolució, que posa fi a la via administrativa, pot interposar-se recurs potestatiu de reposició, en el termini d'un mes, a comptar de l'endemà de la seua notificació o publicació en el Diari Oficial de la Comunitat Valenciana, d'acord amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant del Tribunal Superior de Justícia de la Comunitat Valenciana, sense perjuí que els interessats puguen instar qualsevol altra via que estimen convenient.  
  
  
València, 14 de febrer de 2013.- El conseller de Governació i Justícia:Serafín Castellano Gómez.